Diari Oficial de la Generalitat Valenciana


Sumari del DOGV 2577, del 04-09-1995 (1995/835956)

ORDRE de 26 de juny, de la Conselleria d'Educació i Ciència, per la qual s'autoritza el funcionament del Conservatori Professional de Música de Requena.
--------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/06/26/(6)/dof/vci/html**

### Dades del document

Número de DOGV
:   2577

Data del DOGV
:   04-09-1995

Secció del DOGV
:   DISPOSICIONS GENERALS

Número del document
:   1995/835956


Data del document
:   26-06-1995

Organisme emissor
:   Conselleria de Educació i Ciència

Tipus de document
:   Ordre

ORDRE de 26 de juny, de la Conselleria d'Educació i Ciència, per la qual s'autoritza el funcionament del Conservatori Professional de Música de Requena.   
Mitjançant el Decret 88/1995 (DOGV de 29 de maig) es va crear un conservatori de grau professional a Requena per atendre la demanda de places escolars d'ensenyament musical a la Plana d'Utiel  
Es fa necessari ordenar el funcionament de l'esmentat centre i determinar els ensenyaments que s'hi impartiran.  
Fent ús de les atribucions que em confereix la disposició final primera del Decret 88/1995 i l'article 35 de la Llei 5/1983, de 30 desembre, de Govern Valencià,  
ORDENE  
Primer  
El Conservatori Professional de Música de Requena, codi 95144573, iniciarà les activitats en el curs acadèmic 1995/96.  
Segon  
El centre impartirà els ensenyaments regulats en la Llei Orgànica 1/1990, de 3 d'octubre, d'Ordenació General del Sistema Educatiu, i el Reial Decret 756/1992, de 26 de juny, pel qual s'estableix els aspectes bàsics del currículum dels graus elemental i mitjà dels ensenyaments de música (BOE de 27 d'agost) següents:  
a) Grau elemental de les especialitats instrumentals següents: Clarinet, Flauta travessera, Piano, Saxófon, Trompeta, Trombó, Tuba, Viola, Violí i Violoncel.  
b) Grau mitjà de les especialitats instrumentals que se citen en l'apartat anterior.  
Així mateix, impartirà les assignatures previstes per a cadascun d'aquests graus, en els articles 7 i 10 del Decret 151/1993, de 17 d'agost, del Govern Valencià, pel qual s'estableix el currículum dels graus elemental i mitjà de música i es regula l'accés als esmentats graus (DOGV de 2 de setembre).  
Tercer  
La implantació dels ensenyaments de grau mitjà s'efectuarà gradualment, de conformitat amb el que s'estableix en l'article 26 del Reial Decret 986/1991, de 14 de juny (BOE de 25 de juny), pel qual s'aprova el calendari d'aplicació de la nova ordenació del sistema educatiu, segons la redacció que en fa el Reial Decret 1.487/1994, d'1 de juliol, pel qual es modifica i completa l'esmentat Reial Decret 986/1991.  
Quart  
L'establiment efectiu de les especialitats i els cursos autoritzats s'entenen subordinats a l'existència de dotacions.  
Cinqué  
El professorat amb destinació al conservatori que es transforma s'integrarà en el nou conservatori professional.  
DISPOSICIó ADDICIONAL  
El que s'estableix en aquesta disposició s'inscriurà al Registre de Centres Docents de la Comunitat Valenciana.  
DISPOSICIONS FINALS  
Primera  
S'autoritza les direccions generals de Personal, de Règim Econòmic, d'Ordenació i Innovació Educativa i de Centres Docents perquè, en l'àmbit de les seues respectives competències, adopten les mesures necessàries per a l'aplicació i desenvolupament del que s'estableix en aquesta ordre.  
Segona  
Aquesta ordre entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes acadèmics s'entendran referits a l'inici del curs escolar 1995/96.  
València, 26 de juny de 1995  
El conseller d'Educació i Ciència,  
JOAN ROMERO I GONZáLEZ


Còpia Permalink ELI